22012A0330(01)



SPORAZUM

između Europske unije i Gruzije o zaštiti oznaka zemljopisnog podrijetla poljoprivrednih i prehrambenih proizvoda

GRUZIJA,

s jedne strane,

i

EUROPSKA UNIJA,

s druge strane,

dalje u tekstu „ugovorne stranke”,

PONOVO POTVRĐUJUĆI svoju posvećenost ciljevima Sporazuma o partnerstvu i suradnji između EU-a i Gruzije u pogledu suradnje u poljoprivrednom i prehrambenom sektoru te usklađivanja zakonodavstva o intelektualnom vlasništvu,

UZIMAJUĆI U OBZIR da su ugovorne stranke suglasne da će međusobno poticati skladan razvoj oznaka zemljopisnog podrijetla, kako je utvrđeno u članku 22. stavku 1. Sporazuma o trgovinskim aspektima prava intelektualnog vlasništva (TRIPS) i da će promicati trgovinu poljoprivrednim i prehrambenim proizvodima podrijetlom iz područja ugovornih stranaka,

SPORAZUMJELE SU SE:

Članak 1.

Područje primjene

1. Ovaj se Sporazum primjenjuje na priznavanje i zaštitu oznaka zemljopisnog podrijetla koje potječu iz područja ugovornih stranaka.

2. Da bi oznaku zemljopisnog podrijetla jedne ugovorne stranke zaštitila druga ugovorna stranka, ona mora obuhvaćati proizvode iz područja primjene zakonodavstva te ugovorne stranke, navedenog u članku 2.

Članak 2.

Utvrđene oznake zemljopisnog podrijetla

1. Nakon što je proučila gruzijski Zakon o oznakama izvornosti i oznakama zemljopisnog podrijetla robe donesen 22. kolovoza 1999., Europska unija zaključuje da taj zakon zadovoljava elemente utvrđene u Prilogu I. ovom Sporazumu.

2. Nakon što je proučila Uredbu Vijeća (EEZ) br. 1601/91 od 10. lipnja 1991. o utvrđivanju općih pravila definiranja, opisivanja i prezentiranja aromatiziranih vina, aromatiziranih pića na bazi vina i aromatiziranih koktela na bazi vina (1), Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (2) i njezina provedbena pravila za registraciju, kontrolu i zaštitu oznaka zemljopisnog podrijetla poljoprivrednih i prehrambenih proizvoda u Europskoj uniji, dio II., glavu II., poglavlje I., odjeljak I.a Uredbe Vijeća (EZ) br. 1234/2007 od 22. listopada 2007. o uspostavi zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (3) te Uredbu (EZ) br. 110/2008 Europskog parlamenta i Vijeća od 15. siječnja 2008. o definiranju, opisivanju, prezentiranju, označivanju i zaštiti oznaka zemljopisnog podrijetla jakih alkoholnih pića (4), Gruzija zaključuje da ti propisi, pravila i postupci zadovoljavaju elemente utvrđene u Prilogu I. ovom Sporazumu.

3. Nakon zaključenja postupka prigovora u skladu s kriterijima određenima u Prilogu II., proučila sažetak specifikacija poljoprivrednih i prehrambenih proizvoda koje odgovaraju oznakama zemljopisnog podrijetla Europske unije navedenima u Prilogu III. koje je Europska unija registrirala na temelju zakonodavstva iz stavka 2. i oznake zemljopisnog podrijetla vina, jakih alkoholnih pića i aromatiziranih vina utvrđene u Prilogu IV., Gruzija se obvezuje zaštititi te oznake zemljopisnog podrijetla prema razini zaštite utvrđenoj u ovom Sporazumu.

4. Nakon zaključenja postupka prigovora u skladu s kriterijima određenima u Prilogu II., proučila sažetak specifikacija poljoprivrednih i prehrambenih proizvoda koje odgovaraju oznakama zemljopisnog podrijetla Gruzije navedenima u Prilogu III. koje je Gruzija registrirala na temelju zakonodavstva iz stavka 1. i oznake zemljopisnog podrijetla vina, jakih alkoholnih pića i aromatiziranih vina utvrđene u Prilogu IV., Europska unija se obvezuje zaštititi te oznake zemljopisnog podrijetla prema razini zaštite utvrđenoj u ovom Sporazumu.

Članak 3.

Dodavanje novih oznaka zemljopisnog podrijetla

1. Ugovorne stranke sporazumjele su se o mogućnosti dodavanja novih oznaka zemljopisnog podrijetla koje treba zaštititi u prilozima III. i IV. u skladu s postupkom utvrđenim u članku 11. stavku 3. nakon zaključenja postupka prigovora i proučavanja sažetka specifikacija iz članka 2. stavaka 3. i 4., na zadovoljavajući način za obje ugovorne stranke.

2. Ugovorne stranke nisu obvezne zaštititi kao oznaku zemljopisnog podrijetla naziv koji je u suprotnosti s nazivom biljne sorte ili životinjske pasmine i koji bi u konačnici mogao potrošača dovesti u zabludu u pogledu pravog podrijetla proizvoda.

Članak 4.

Područje primjene zaštite oznake zemljopisnog podrijetla

1. Oznake zemljopisnog podrijetla navedene u prilozima III. i IV., kao i one dodane na temelju članka 3., zaštićene su od:

2. Ako su oznake zemljopisnog podrijetla djelomično ili potpuno homonimne, zaštita se odobrava za svaku oznaku, pod uvjetom da se koristi u dobroj vjeri i vodeći računa o lokalnom i tradicionalnom korištenju, kao i o stvarnoj opasnosti od zabune. Ne dovodeći u pitanje članak 23. Sporazuma o trgovinskim aspektima prava intelektualnog vlasništva (TRIPS), ugovorne stranke zajednički odlučuju o praktičnim uvjetima korištenja na temelju kojih će se homonimne oznake zemljopisnog podrijetla međusobno razlikovati, uzimajući u obzir potrebu osiguravanja jednakog tretmana dotičnih proizvođača te da se potrošače ne dovodi u zabludu. Homoniman naziv koji dovodi potrošača u zabludu navodeći ga da vjeruje da proizvodi dolaze s drugog područja, neće se registrirati, čak i ako je naziv točan u pogledu stvarnog područja, regije ili mjesta podrijetla dotičnog proizvoda.

3. Kada ugovorna stranka u okviru pregovora s trećom zemljom predloži da će zaštititi oznaku zemljopisnog podrijetla te treće zemlje, a naziv i oznaka zemljopisnog podrijetla druge ugovorne stranke su homonimi, potonju se o tome obavješćuje i daje joj se mogućnost da komentira prije nego što naziv postane zaštićen.

4. Ništa u ovom Sporazumu ne obvezuje ugovornu stranku da zaštiti oznaku zemljopisnog podrijetla druge ugovorne stranke koja nije ili je prestala biti zaštićena u njezinoj zemlji podrijetla. Ugovorne stranke međusobno se obavješćuju ako oznaka zemljopisnog podrijetla prestane biti zaštićena u njezinoj zemlji podrijetla.

Članak 5.

Zaštita transkripcije oznake zemljopisnog podrijetla

1. Oznake zemljopisnog podrijetla zaštićene ovim Sporazumom pisane gruzijskim pismom i drugim nelatiničnim pismima koja se službeno koriste u državama članicama Europske unije zaštićuju se zajedno s njihovom transkripcijom na latinicu. Ta se transkripcija može koristiti i za potrebe označivanja dotičnih proizvoda.

2. Isto tako, oznake zemljopisnog podrijetla zaštićene ovim Sporazumom pisane latiničnim pismom zaštićuju se zajedno s njihovom transkripcijom na gruzijsko pismo i druga nelatinična pisma koja se službeno koriste u državama članicama Europske unije. Ta se transkripcija može koristiti i za potrebe označivanja dotičnih proizvoda.

Članak 6.

Pravo korištenja oznaka zemljopisnog podrijetla

1. Naziv zaštićen na temelju ovog Sporazuma može koristiti bilo koji gospodarski subjekt koji stavlja na tržište poljoprivredne i prehrambene proizvode, vina, aromatizirana vina ili jaka alkoholna pića koja su u skladu s odgovarajućom specifikacijom.

2. Jednom kada je oznaka zemljopisnog podrijetla zaštićena na temelju ovog Sporazuma, korištenje tog zaštićenog naziva ne podliježe registraciji korisnika ili dodatnim naknadama.

Članak 7.

Provođenje zaštite

Ugovorne stranke provode zaštitu predviđenu u člancima od 2. do 6. odgovarajućim administrativnim mjerama koje poduzimaju njihova javna tijela. One također provode takvu zaštitu na zahtjev zainteresirane stranke.

Članak 8.

Odnos prema žigovima

1. Ugovorne stranke, po službenoj dužnosti ili na zahtjev zainteresirane stranke u skladu sa zakonodavstvom svake ugovorne stranke, odbijaju registraciju ili proglašavaju ništavim žig koji odgovara bilo kojoj od situacija iz članka 4. stavka 1. u vezi sa zaštićenom oznakom zemljopisnog podrijetla za istovjetne proizvode, pod uvjetom da je zahtjev za registraciju žiga podnesen nakon dana zahtjeva za zaštitu oznake zemljopisnog podrijetla na dotičnom području.

2. Za oznake zemljopisnog podrijetla iz članka 2. dan zahtjeva za zaštitu je dan stupanja na snagu ovog Sporazuma.

3. Za oznake zemljopisnog podrijetla iz članka 3. dan zahtjeva za zaštitu je dan upućivanja zahtjeva za zaštitu oznake zemljopisnog podrijetla drugoj ugovornoj stranci.

4. Ugovorne stranke nisu obvezne zaštititi oznaku zemljopisnog podrijetla kada bi, s obzirom na žig koji ima ugled ili je dobro poznat, zaštita mogla dovesti potrošače u zabludu u pogledu pravog identiteta proizvoda.

5. Ne dovodeći u pitanje stavak 4., ugovorne stranke zaštićuju oznake zemljopisnog podrijetla i kada postoji raniji žig. Raniji žig znači žig čije korištenje odgovara jednoj od situacija iz članka 4. stavka 1., u vezi kojeg je podnesen zahtjev ili koji je registriran ili koji je uvriježen uporabom, ako je takva mogućnost predviđena dotičnim zakonodavstvom, na području jedne od ugovornih stranaka, prije dana podnošenja zahtjeva za zaštitu oznake zemljopisnog podrijetla drugoj ugovornoj stranci na temelju ovog Sporazuma. Taj se žig može i dalje koristiti i obnavljati bez obzira na zaštitu oznake zemljopisnog podrijetla, pod uvjetom da u zakonodavstvu ugovornih stranaka o žigovima ne postoje nikakvi temelji za proglašavanje žiga ništavim ili opoziv žiga.

Članak 9.

Opća pravila

1. Ovaj se Sporazum primjenjuje ne dovodeći u pitanje prava i obveze ugovornih stranaka iz Sporazuma WTO-a.

2. Uvoz, izvoz i stavljanje na tržište proizvoda iz članaka 2. i 3. provode se u skladu sa zakonima i drugim propisima koji se primjenjuju na području ugovorne stranke uvoznice.

3. Pitanja koja proizlaze iz tehničkih specifikacija registriranih naziva rješava Odbor osnovan sukladno članku 11.

4. Oznake zemljopisnog podrijetla zaštićene na temelju ovog Sporazuma može ukinuti samo ugovorna stranka iz koje potječe proizvod.

5. Specifikacija proizvoda iz ovog Sporazuma jest ona koju odobravaju nadležna tijela ugovorne stranke s čijeg područja potječe proizvod, uključujući svaku izmjenu koja je također odobrena.

Članak 10.

Suradnja i transparentnost

1. Ugovorne stranke, izravno ili putem Zajedničkog odbora osnovanog sukladno članku 11., održavaju kontakt o svim pitanjima u vezi s provedbom i funkcioniranjem ovog Sporazuma, a ugovorna stranka osobito može zatražiti od druge ugovorne stranke informacije u vezi sa specifikacijama proizvoda i njihovim izmjenama te u vezi s kontaktnim točkama za odredbe o kontroli.

2. Svaka ugovorna stranka može učiniti specifikacije proizvoda ili njihov sažetak te kontaktne točke za odredbe o kontroli koje odgovaraju oznakama zemljopisnog podrijetla druge ugovorne stranke, zaštićene sukladno ovom Sporazumu, javno dostupnima.

Članak 11.

Zajednički odbor

1. Obje ugovorne stranke suglasne su da će osnovati Zajednički odbor koji se sastoji od predstavnika Europske unije i Gruzije, s ciljem praćenja razvoja ovog Sporazuma i pojačavanja njihove suradnje i dijaloga u vezi s oznakama zemljopisnog podrijetla.

2. Zajednički odbor odluke donosi konsenzusom. On utvrđuje svoj poslovnik. Sastaje se na zahtjev bilo koje ugovorne stranke, naizmjence u Zajednici i u Gruziji, u vrijeme i na mjestu te na način (koji može uključivati videokonferenciju) kako zajednički odrede ugovorne stranke, ali najkasnije 90 dana od zahtjeva.

3. Zajednički odbor također osigurava uredno funkcioniranje ovog Sporazuma te može razmatrati svako pitanje u vezi s njegovom provedbom i djelovanjem. Posebno je odgovoran za:

Članak 12.

Teritorijalno područje primjene

Ovaj se Sporazum primjenjuje, s jedne strane, na područjima u kojima se primjenjuje Ugovor o osnivanju Europske unije i pod uvjetima utvrđenima u tom Ugovoru te, s druge strane, na državnom području Gruzije.

Članak 13.

Vjerodostojni jezici

Ovaj je Sporazum sastavljen u dva primjerka na bugarskom, češkom, danskom, engleskom, estonskom, finskom, francuskom, grčkom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i gruzijskom jeziku, pri čemu je svaki od tih tekstova jednako vjerodostojan. U slučaju odstupanja mjerodavan je tekst na engleskom jeziku.

Članak 14.

Završne odredbe

1. Ovaj Sporazum stupa na snagu prvog dana drugog mjeseca koji slijedi nakon dana na koji su se ugovorne stranke međusobno obavijestile u pisanom obliku o završetku njihovih postupaka potrebnih za stupanje ovog Sporazuma na snagu.

2. Bilo koja ugovorna stranka može otkazati ovaj Sporazum pisanom obaviješću upućenom drugoj ugovornoj stranci godinu dana unaprijed.

Съставено в Брюксел на четиринадесети юли две хиляди и единадесета година.

Hecho en Bruselas, el catorce de julio de dos mil once.

V Bruselu dne čtrnáctého července dva tisíce jedenáct.

Udfærdiget i Bruxelles den fjortende juli to tusind og elleve.

Geschehen zu Brüssel am vierzehnten Juli zweitausendelf.

Kahe tuhande üheteistkümnenda aasta juulikuu neljateistkümnendal päeval Brüsselis.

Έγινε στις Βρυξέλλες, στις δέκα τέσσερις Ιουλίου δύο χιλιάδες έντεκα.

Done at Brussels on the fourteenth day of July in the year two thousand and eleven.

Fait à Bruxelles, le quatorze juillet deux mille onze.

Fatto a Bruxelles, addì quattordici luglio duemilaundici.

Briselē, divi tūkstoši vienpadsmitā gada četrpadsmitajā jūlijā.

Priimta du tūkstančiai vienuoliktų metų liepos keturioliktą dieną Briuselyje.

Kelt Brüsszelben, a kétezer-tizenegyedik év július tizennegyedik napján.

Magħmul fi Brussell, fl-erbatax-il jum ta’ Lulju tas-sena elfejn u ħdax.

Gedaan te Brussel, de veertiende juli tweeduizend elf.

Sporządzono w Brukseli dnia czternastego lipca roku dwa tysiące jedenastego.

Feito em Bruxelas, em catorze de Julho de dois mil e onze.

Întocmit la Bruxelles la paisprezece iulie două mii unsprezece.

V Bruseli dňa štrnásteho júla dvetisícjedenásť.

V Bruslju, dne štirinajstega julija leta dva tisoč enojst.

Tehty Brysselissä neljäntenätoista päivänä heinäkuuta vuonna kaksituhattayksitoista.

Som skedde i Bryssel den fjortonde juli tjugohundraelva.

შესრულებულია ქ. ბრიუსელში, ორი ათას თერთმეტი წლის თოთხმეტ ივლისს.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l’Union européenne Per l’Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen